Comillas

Comillas Kantabrian dagoen kostaldeko udalerri bat da. Erkidego honetako Costa Occidental eskualdean dagoelarik. Iparraldetik Bizkaiko golkoarekin mugatzen du, hegoaldetik Udías udalerriarekin, ekialdetik Ruiloba eta Alfoz de Lloredo udalerriekin eta mendebaldetik berriz Valdáliga udalerriarekin. 2008an 2.483 biztanle zituen eta 18,61 km²-ko azalera du.

 Izena 
250px|thumb|ezkerrera|Comillasen dagoen Tres Caños iturria.

Nahiz eta bertako herritarrei Comillas izenaren jatorria inguruan dagoen San Vicente de la Barquerako distantziarekin zerikusia duela aipatzea gustatu (cinCO MILLAS, bi udalerrien arteko benetako distantzia), teoria hau baztertzekoa da, erdi aroko agirietan jadanik udalerria Cumiyas eta Cumillas izenekin aipatzen baita.

 Historia 
 Historiaurrea 

Comillasen orografia bitxiak, leize eta haitzulo ugariekin, aintzineko gizonen kokalekua izan zedin erraztun zuen, hauek beren artea teknika eta kolore harrigarriz margo eta irudietan adierazi zutelarik.

 Meazako haitzuloa 

Comillasko Udalerrian kokatzen da, Ruiseñadan. Magdaleniense, Aziliense eta Brontze Aroko zantzuak dituen hasierako areto bat du. Ia ziurtasun osoz Paleolito Arokoak izango diren puntu gorridun lerro bihurriz eta negatiboan dagoen esku batez osatutako margoketa abstraktu bat du.

 Bitxikeriak 

Comillas elektrizitateaz zebilen argiztapen publikoa izan zuen lehen udalerri espainiarra izan zen. Ez denbora asko Thomas Alva Edisonek lanpara goria asmatu zuela, Newcastle eta Paristik lanpara mota horiek ekarri zirelarik, aldiz, hauek martxan jartzen zituzten lurrun makinak Bartzelonatik eskuratu ziren.

Udalerri hau Concejo Nacionalista Cántabro (Conceju Nacionaliegu Cántabru) alderdi politiko nazionalistak herriko nahiz eskualdeko jaietan kantabriar labaro edo labaroaren bandera (Euskal Herriko lauburuaren antzekoa) Udaletxeko balkoian jartzeko proposamenari baiezkoa ematen lehenengoa izan zenConceju-CNC alderdiak Labarua Kantabriako Bandera izateko kanpaina hasi du.

 Herriak 

 Comillas (Herrigunea), 2.467 biztanle (INEren arabera, 2007an).
 La Rabia, 19 h.
 Rioturbio, 39 biz.
 Rubárcena, 43 biz.
 Ruiseñada, 249 biz.
 Seminario Pontificio, 3 biz.
 Trasvía, 176 biz.

 Herrigunea 
Comillas era berean udalerriko herrigunea da. Itsas mailatik 23 metrora dago eta Santander hiriburutik 48 kilometrotara. «Artzapezpikuen udalerria» deritzo (gaztelaniaz «la villa de los arzobispos»). Bertako beste eraikin nabari batzuk San Kristobal eliza (XVII. mendea) eta Udaletxea (1780) dira. Udalerri honek berezko hondartza bat ere badu: Comillasko hondartza, hondar urreztatu finezkoa.


 Ondarea 

Comillasko udalerriak Kantabriako interes kulturaleko hainbat ondasun ditu:
 Antoni Gaudíren El Capricho eraikin eta monumentua.
 1983 urtea ezkeroztik monumentua den Comillasko Hilerriko Atari Nagusia. Comillasko hilerria jada hondatuta dagoen XV. mende amaierako eliza baten alboan eraiki zen. Berrikuntza 1881an hasi zen, bertan Domènech i Montanerrek esku hartu zuelarik, gurutze eta pinakuludun itxitura baten bidez hondakina bera hilerriari gehituz. Aintzineko elizaren hormetako batean Aingeru Exterminatzailea izeneko eskultura altxatzen da, 1895ko Josep Llimonaren lan modernista.
 ''Unibertsitate Pontifizioa delako eraikin eta monumentua.
 Comillasko Markesaren edo Sobrellanoko jauregia, kapera, panteoi eta bere perimetroaren arabera parkea ere bada.
 Ruiseñadan dagoen La Meazako leizea, gune arkeologikoa.
 Comillasko etxalekua, multzo historikoa 1985tik aurrera.

Gainera, Ruiseñadan dagoen San Adriango eliza ondare inbentiaratua ere bada.

 Demografia 

 Bilakaera demografikoa 1900  1910  1920  1930  1940  1950  1960  1970  1980  1990  2000  2006 2.754  3.120  3.106  3.261  3.589  3.610  3.234  2.408  2.397  2552  2.359  2.469
Iturria: INE

 Administrazioa 
2011ko Udal Hauteskundeak kargua hirugarren aldiz eskuratuta, Comillasko alkatea María Teresa Noceda Llano (PRC) daLa regionalista Teresa Noceda mantiene la Alcaldía gracias a la abstención de APIC Eldiariomontanes.es. Honako taula hauek udalerri honetako 2003, 2007 eta 2011ko Udal Hauteskundeetako emaitzak erakusten dituzteComillasko udal hauteskundeetako emaitzak ElPaís egunkarian

2003ko maiatzaren 25eko Udal Hauteskundeak Alderdia Botoak % Zinegotziak PP 1115 % 47,43 5 PRC 738 % 32,29 4 PSC-PSOE 499 % 17,77 2

 Alkate hautatua: María Teresa Noceda Llano (PRC).2007ko maiatzaren 27ko Udal Hauteskundeak Alderdia Botoak % Zinegotziak PRC 801 % 43,75 6 PSC-PSOE 383 % 20,92 2 PP 366 % 19,99 2 IU-BR 165 % 9,01 1

 Alkate hautatua: María Teresa Noceda Llano (PRC).2011ko maiatzaren 22ko Udal Hauteskundeak Alderdia Botoak % Zinegotziak PRC 662 % 37,92 5 PSC-PSOE 382 % 21,88 3 PP 363 % 20,79 2 APIC 170 % 9,74 1

 Alkate hautatua: María Teresa Noceda Llano (PRC).

 Herri senidetuak 


 Erreferentziak 

 Ikus, gainera 
 Kantabriako udalerrien zerrenda

 Kanpo estekak 
  Comillasko Udalaren webgunea
  Comillasko Udala: Turismo Bikaintasunaren Plana
  Artea eta Kultura
  Comillasko Kanpusaren Elkargoa
  Comillasko argazkiak
  Infowebnet-Comillas

Kategoria:Comillas
Kategoria:Kantabriako portuak